
Heitvetepuhastusjaam 1 osalise maa- ala  detailplaneeringu lähteülesande muutmine 
1. Asjaolud ja menetluse käik

Narva Linnavolikogu 20.10.2006.a. otsusega nr 169 on algatatud Heitvetepuhastusjaam 1 osalise maa- ala detailplaneering ning kinnitatud lähteülesanne. Detailplaneeringu menetlemise käigus on esitanud tellija Narva Vesi AS avalduse muuta planeeringu lähteülesannet planeeringuala piiride laiendamise ning planeeringu eesmärgi osas (lisa 1). 
2. Õiguslikud alused

Haldusmenetluse seadus § 64 lõike 1 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. Kohaliku omavalitsuse korralduse seaduse §22 lõige 1 punkti 37 alusel volikogu ainupädevusse kuuluvad muud seadusega volikogu ainupädevusse antud küsimused.
3. Otsus
3.1. Muuta Narva Linnavolikogu 20.10.2006.a. otsuse nr 169 punkt 1 ja kinnitada uues redaktsioonis:
„Detailplaneeringu algatamise ettepaneku on esitanud AS Narva Vesi.

Detailplaneeringu koostamise eesmärgiks on on planeeritavale maa- alale ehitusõiguse andmine tehnohooldekeskuse ja parkla ehitamiseks, vajadusel maa- ala jagamine, heakorrastuse, haljastuse, liikluskorralduse (juurdepääsude) lahendamine, tehnovõrkude asukoha määramine ning nendega varustamise lahendamine. 

Planeeritava ala pindala on ca 3,2 ha. Planeeritav ala asub Narva linnas Siivertsi linnaosas, Rahu ja Puškini tänavate vahetus läheduses, heitvetepuhastusjaama territooriumil“.
3.2. Muuta Narva Linnavolikogu 20.10.2006.a. otsuse nr 169 punkt 3.2 ja kinnitada uues redaktsioonis:

„Detailplaneeringu koostamise eesmärgiks on on planeeritavale maa- alale ehitusõiguse andmine tehnohooldekeskuse ja parkla ehitamiseks, vajadusel maa- ala jagamine, heakorrastuse, haljastuse, liikluskorralduse (juurdepääsude) lahendamine, tehnovõrkude asukoha määramine ning nendega varustamise lahendamine“.

· Maa- ala omanik on AS Narva Vesi.
3.3. Kanda sisse muudatused LISA 1. ja kinnitada need uues redaktsioonis.
4. Rakendussätted

4.1  Otsus jõustub seadusega ettenähtud korras.

4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

